སྡིག་དག་པ་ན། རྐྱེན་ཕྱི་ནང་གི་བར་ཆད་རང་དག་ལ་འགྲོ་བས།
བར་ཆད་སེལ། ལུས་ཡི་དམ་ལ་མཆོད་པ་ཕུལ་བས། ཡི་དམ་ཤ་ཁྲག་གི་མཆོད
པས་ ཚིམས་ པས། །བསོད་ ནམས་ ཀྱི་ ཚོགས་ རྫོགས། །ཚོགས་ རྫོགས་ ཙ་ ན།
གནས་སྐབས་སུ་ཟས་ནོར་ལ་སོགས་པ་རྩོལ་མེད་དུ་འབྱུང་བ་ཐུན་མོང་གི་དངོས་
གྲུབ་ཐོབ། ཉམས་རྟོགས་རྒྱུད་ལ་སྐྱེ་བས་མཆོག་གི་དངོས་གྲུབ་ཐོབ་པས་ཤིག་ཡི་
དམ་ཡིན་སྙམ་དུ་བྱས་ལ་དང་དུ་བླང་ངོ་། །སེམས་ལ་མི་རན་པའི་དུ་ཁ་ལ། སྔོན
གཞན་ལ་སེམས་ལ་མི་འོས་པའི་དུ་ཁ་བསྐྱེད་པའི་འབྲས་བུ་ཡིན་པས། ལས་མྱོང་
བས་འཛད་པས་གོ་བཅད། སེམས་ཀྱི་དུ་ཁ་འདི་བཅོས་པས་ཆོག་པ་ཞིག་ན་ནི་དུ
ཁ་ བྱ་ མི་ དགོས་པར་འདུག་སྟེ། བཅོས་ཏེ་ལེགས་པོ་བྱས་པས་ཆོག་པས་སོ། །
བཅོས་སུ་མི་ཐུབ་པ་གཅིག་ཡིན་ན་ནི། དུ་ཁ་བྱས་ཀྱང་ཕན་པ་མེད་དེ། དུ་ཁ་བྱས་
- 227 -

མཁྱེན་བརྩེའི་འོད་སྣང་ལས། འབའ་ར་བ་རྒྱལ་མཚན་དཔལ་བཟང་གྱི་གསུང༌།
བས་
པས་ལེགས་པོར་མི་འགྱུར་ཏེ། ཉེས་ཚར་བས་སོ། །དུཿཁ་མྱོང་ན་འཁོར་བ་ལ་སྐྱོ་
བ་སྐྱེ་བས། །ངེས་འབྱུང་གིས་དད་པ་སྐྱེ། ངེས་འབྱུང་གི་དད་པ་སྐྱེས་པས། དགོས་
མེད་རྒྱུད་ལ་སྐྱེ། དགེ་སྦྱོར་རྩེ་གཅིག་ཏུ་བྱེད་པ་ཞིག་འོངས་པས། དུ་ཁ་འདི་བ
ཆེ་བ་ཞིག་བྱུང་ན་དགའ་སྟེ། དགའ་སྟེ། སྙམ་དུ་དུ་ཁ་དང་དུ་བླང་ངོ་། །ཉེ་འབྲེལ་
ཤི་བའམ། ཤི་ཡི་དོགས་པའམ། ཤི་ཡི་དོགས་པ་ལ། ཉེ་བ་འདི་ད་རེས་ཀྱི་རྐྱེན་
འདི་ལས་གྲོལ་ན། ཕྱིན་ཆད་འབྲལ་མེད་དུ་འགྲོགས་དབང་ཡོད་ན། སེམས་ཁྲལ་
བྱ༌དགོས༌པ༌ལ། ཅིས་ཀྱང་སྔ་ཕྱི་མིན་པ་འབྲལ་བ་ལ་སེམས་ཁྲལ་བྱ་རྒྱུ་མེད།
སེམས་ ཁྲལ་ བྱས་ པས་ མི་ འཆི་ བའམ། · ཤི་ ཡང་ ལོག་ ཡོང་ན། གཞན་ ལ་ ཡང་
གྲོགས་འཚོལ་དགོས་ཏེ། ལོག་ནི་མི་འོངས། ཉེ་བ་འདི་ཡང་ཤུལ་དུ་འཇོག་གམ།
ངས་ཉེ་བ་འདི་ཤུལ་དུ་འཇོག་གམ། ཅིས་ཀྱང་དེ་ལས་མ་འདས་པས་སུ་འཆི་བ་ཤི །
ང་ རང་ ད་ ལྟ་ རང་ འཆི་ ན་ ཡང་ ཤི །སེམས་ཁྲལ་བྱས་པས་མི་ཕན། གཉེན་ཉེ་
འབྲེལ་དང་། བུ་སློབ་ཀྱི་དགོས་པ་མེད་པ་ལ་སོགས་པ་གོང་བཞིན་བསམ་མོ། །
ནོར་མེད་པ་ལ་ཡང་། ། ནོར་མེད་པས་གོ་བཅད། ནོར་འཚོ་སྐྱོང་གྱི་ཁ་མི་འབྱུང་།
བཅོམ་ཕྲོགས་བྱེད་པའི་དགྲ་མེད། སེར་སྣ་ཞེན་ཆགས་ཀྱིས་ཡི་དྭགས་སུ་སྐྱེ་བའི་
ལས་མི་གསོག །གཞན་གྱི་ནོར་ལ་རྐུ་འཕྲོག་བྱས་པའི་སྡིག་པ་དང་། སེར་སྣ་བྱས་
པའི་སྡིག་པ་འདག་པས། ནོར་མེད་པས་གོ་བཅད། སྙམ་དུ་དགའ་བ་བསྒོམ་ཞིང་
དང་དུ་བླང་། ལྟོ་བཀྲེན་པས་འགྲངས་པ་བཟའ་རྒྱུ་མེད་པས་དང་། ཞིམ་པོ་བཟའ་
རྒྱུ་མ་བྱུང་བས་ན། སྡུག་པར་མི་སེམས་པར། ང་བཀྲེས་ཤིང་བཟའ་རྒྱུ་ཉུང་བ་གོ་
བཅད། བཟའ་བཏུང་བཟའ་བ་མང་དྲགས་ན། ཁོང་པར་མི་འཇུ་བས་སྐྲན་དང་
བད་མཁྲིས་འཕེལ་ནས་འཕྲལ་ལུས་ན་བས་སྡུག་ལ། ཕུགས་ཚེ་ཐུང་བས་དལ་
- 228 -

ཆོས་བརྒྱད་མགོ་སྙོམས་ཀྱི་གདམས་པ།
ळें
འབྱོར་རྐྱེན་དབང་དུ་ཤོར་ནས། ཆོས་རྩེ་གཅིག་ཏུ་བྱ་ས་དང་། ཡོན་ཏན་སྐྱེས་སྐྱེས་
སུ་སྒོམ་ལོང་མི་འོངས། ལྟོ་བཀྲེན་བཀྲེན་བྱས་པས། འབྱུང་བ་ཆ་སྙོམས་པས་ནད་
གསར་པ་མི་འཇུག །རྙིང་པ་ལ་སྐྱེད་འོངས་པས། འཕྲལ་མི་ན་བར་ལུས་སྐྱིད། ཚེ
རིང་བས་ཆོས་བྱ་ལོང་འོངས་པས་ཡོན་ཏན་སྐྱེ། དགེ་འདུན་གྱི་དཀོར་ལ་འབགས་
པ་དང་། གཞན་གྱི་ཟས་ཕྲོགས་པ་དང་། རང་གི་ཟས་ནོར་ལ་སེར་སྣ་བྱས་པའི་
སྡིག་པ་འདག་པས། བཟའ་རྒྱུ་མེད་པས་གོ་བཅད། བཟའ་ཆེ་ན་ཤུགས་ལ་ཆགས་
པ་སྐྱེས་ནས་སྡོམ་པ་མི་ཐུབ་པའི་ཉེན་ཡོད་པ་ལ། བཟའ་ཆུང་བས་ཤུགས་ལ་སྡོམ་
པ་ཐུབ་པས་གོ་བཅད། གྲུབ་ཐོབ་གོང་མ་རྣམས་ཀྱིས་ཀྱང་། ལྟོ་དཀའ་ཐུབ་ལ་
བརྟེན་ནས་བསྒོམས་པས། གྲུབ་པ་ཐོབ་འདུག །ཁོང་ཞེན་ལོག་ཅན་རྣམས་ཟ་
ཚད་ཡོད་པ་སྤངས་ནས། ཆེད་དུ་དཀའ་ཐུབ་སྡུག་སྒུར་བྱས་ནས་ཆོས་ཕྱིར་དཀའ་
བ་སྤྱད་པ་ལ། ང་བཟའ་རྒྱུ་མེད་པས་ཅི་ལ་ཉེན། ཆོས་ཕྱིར་དུ་ལྟོ་དཀའ་ཐུབ་ལ་
བརྟེན་དགོས། ཡི་དྭགས་ལ་ལོ་བརྒྱ་ཙམ་རེ་ན་སྣབས་སྐམ་རེ་ཡང་མི་འོང་བའི་དུ་
ཁ་ཡོད་པ་ལ་བསམས་ན། ང་ལ་བཟའ་རྒྱུ་མེད་པར་བྱས་ཀྱང་། ཚོད་མ་ཐལ་ཅན་
བཏུང་ རྒྱུ་ ཡོད་ པ་ སྐྱིད་ པོ་ ཡིན། ནུས་ན་དཀའ་ཐུབ་བྱས་པས་ཆོག །མ་ནུས་ན
སྤྲངས་ པས་ ཆོག་ པས་ ཟོས་ ནོར་ ལ་ འདོད་ འདུན་ བྱེད་ རི་ སྙམ་ པས་ ཟས་ ཀྱིས་
པས་ཆོག་
བཀྲེན་པ་ལ་དགའ་བ་བསྒོམ་མོ། །གོས་ངན་པ་ལ་མི་དགའ་བ་མེད་པར་གོས་
ཧྲུལ་པོ་འདིས་ངང་ངམ་ཤུགས་ཀྱིས་དམན་ཆ་ཟིན་པས་ང་རྒྱལ་མི་སྐྱེ།
འཕྲོག་པའི་
དགྲ་ མི་ འོངས་ པས་ འགྲོ་ སྡོད་ གང་ བྱེད་ ཀྱང་ འཇིགས་ པ་ དང་ བྲལ་བས། མ་
འཁྱགས་ ཙམ་ པའི་ བེམ་ ཧྲུལ་ གྱིས་ ཆོག ། །གོས་ བཟང་ བས་ ཐོས་ བསམ་ སྒོམ་
གསུམ་འཕེལ་རྒྱུ་ནི་མེད། ཉམས་རྟོགས་སྐྱེ་རྒྱུ་ནི་མེད། སང་རྒྱ་བ་ལ་ནི་མི་ཕན།
- 229 -

མཁྱེན་བརྩེའི་འོད་སྣང་ལས། འབའ་ར་བ་རྒྱལ་མཚན་དཔལ་བཟང་གྱི་གསུང༌།
པ་
མི་སྔུན་དུ་སྟོང་ཟོབ་རེ་ལ་དགའ་བ། འདི་ཚེ་འདི་བློས་མ་ཐོངས་པའི་བྱེད་ལས་
ཡིན་པས། གོས་བཟང་པོ་ཆེད་དུ་སྒྲུབ་རི། གོས་ངན་པ་ལ་ཆོག་ཤེས་མི་བྱེད་རི་
སྙམ་པས་དང་དུ་བླང་ངོ་། །དབང་ཆེ་བས་ལུས་ལ་བརྡེག་པ་དང༌། ཚིག་རྩུབ་པོས་
འཐབ་ པ་ དང་། མི་ འོས་ པའི་ བརྙས་བཅོས་བྱེད་ པ་དང་། ནོར་ རྫས་ འཕྲོག་ པ་
རྣམས་ ལ། ། བརྡེག་ པ་ ལ་ ལན་ མི་བྱ་བར། སྔར་ གཞན་ ལ་བརྒྱབ་ པའི་ སྡིག་
འདག་པས་སྡིག་པའི་ཕྱགས་ཤིང་། ཟུག་ལྷང་བྱུང་བ་ན་དགེ་སྦྱོར་དྲན་འོངས་པས་
དགེ་སྦྱོར་གྱི་སྐུལ་མ། དབང་པོ་ཆེས་བརྡུངས་པས་ཉེས་ཀྱང་སྒུར་དགོས་ཤིང་།
ལན་བྱེད་མི་ནུས་པས། རོ་སྙོམས་ཀྱི་གསལ་འདེབས། ན་ཟུག་ཆེ་བས་འཆི་བ་
འདྲ་ཡང་། གང་བྱེད་བྱེད་དུ་འཇུག་པ་མིན་པ། འབྲོས་པ་དང་བྱ་ཐབས་མེད་པས།
བདག་འཛིན་སྟོང་པའི་བླ་མ་ཡིན་པས། ཤི་ཞིག་ཤི་ཞིག་སྙམ་དུ་བསམ་ཞིང་། མི་
བརྡེག་པའི་ཞུ་བ་མི་བྱེད་པར། ད་རུང་རྒྱོབ་ཅིག །བརྡེག་མ་ནུས་ན་ཁྱོད་མིན།
འཁུར་མ་ནུས་ན་ང་མིན་བརྡེགས་པ་འདི་གོ་བཅད་སྙམ་དུ་བསམ་མོ། །ཚིག་རྩུབ་
པོ་རྣ་བར་ལྷང་བྱུང་བ་དང་། དེ་ལ་ཡིད་མི་འཁྲུག །ཚིག་ལན་ངན་པ་མི་འཇལ་
བར། སྔར་གཞན་ལ་ཚིག་ངན་པས་འཐབ་པའི་སྡིག་པ་འདག་པས་སྡིག་པའི་
ཕྱགས་ཤིང་། དགེ་སྦྱོར་གྱི་སྐུལ་མ། རོ་སྙོམས་ཀྱི་གསལ་འདེབས། བདག་འཛིན་
ཐོང་ ཞིག་ གི་ བླ་ མ་ ཡིན་སྙམ་དུ་བསམ། རང་བས་གཞན་པ་གྲལ༌གོང༌དུ༌སྡོད།
ཁྱད་གསོད་བྱེད་པས། མི་དགའ་བ་སྐྱེས་ན། ཁྱོད་ལ་སེམས་ཀྱི་གཏིང་ན་བཟང་
བཟང་པོ། ཆེ་ཆེ་བོ་འདོད་པ་ཚེ་འདིའི་རྟོག་པ། གཞན་པས་ལྷག་ཏུ་རེ་བའི་དུང་ཆ་
མི་ཆོས་ཀྱི་འདུན་མ་ལྷ་ཆོས་ཀྱི་ཁོག་ནས་འཚོལ་བའི་རྫུན་ཐབས་མཁན་ཁྱོད་འདྲ་
ཞིག ཁྱད་གསོད་བྱེད་པས་ཅི་ཏོ། སྔོན་གཞན་ལ་ཁྱད་གསོད་བྱས་པའི་སྡིག་པ་
- 230 -

ཆོས་བརྒྱད་མགོ་སྙོམས་ཀྱི་གདམས་པ།
འདག་པ་ལ་སོགས་གོང་བཞིན་དུ་བསམ། དེ་བཞིན་དུ་འཕྲོག་པ་ལ་ཤེས་པར་
བྱའོ། །གསུམ་པ་རང་ཐོག་ཏུ་རོ་སྙོམས་པ་ནི། བདེ་བ་ལ་རོ་སྙོམས་པ་བཞིན་དུ་
ཤེས་པར་བྱའོ། །
བདུན་པ་བསྟོད་པ་ལ་རོ་སྙོམས་པ་ལ་གསུམ་ལས། དང་པོ་བསྒྲུབ་བྱར་
བྱས་ཏེ་བྱང་ཆུབ་ཀྱི་ལམ་དུ་འཁྱེར་བ་ནི། རང་ལ་ཡོན་ཏན་གྱི་སྒོ་ནས་བསྟོད་པ་
བྱེད་པ་ནི། རང་ལ་ཡོན་ཏན་མེད་ཀྱང་བརྗོད་པ་འདི། ད་ཡོན་ཏན་དང་ལྡན་པ་
ཞིག་བྱ་དགོས། ཡོན་ཏན་དང་ལྡན་པ་གྱིས་ཤིག་གི་སྐུལ་མ་ཡིན། སྙམ་དུ་བསམ་
ཞིང་། གཞན་གྲགས་པའི་སྐབས་སུ་བསྟན་པ་བཞིན་དུ་ཤེས་པར་བྱའོ། །
གཉིས་པ་སྤང་བྱར་བྱས་ཏེ་ཞེན་པའི་འཁྲི་བ་བཅད་པ་དང་། གསུམ་པ་
བཟློག་སྒོམ་དུ་བྱ་སྟེ། རོ་སྙོམས་པ་ཡང་གྲགས་པ་ལ་བསྒོམས་པ་བཞིན་དུ་ཤེས་
པར་བྱའོ། །
·
བརྒྱད་པ་སྨོད་པ་ལ་གཉིས་ལས། བསྒྲུབ་བྱར་བྱས་ཏེ་ཞེན་པའི་འཁྲི་བ་
བཅད་པ་ནི། གཞན་གྱིས་སྐྱོན་བརྗོད་དེ་དམད་ར་གཏོང་བ་དང་། དེ་ལ་མི་དགའ་
བ་སྐྱེ་བ་ན་རང་ལ་གཞན་གྱིས་སྐྱོན་བརྗོད་པ་དེ། རང་ལ་འདུག་གམ་ལྟོས་ལ།
འདུག་ན་ རང་ ལ་སྐྱོན་མེད་པ་ལ། ཁོང་གིས་ངན་སྨྲས་བརྗོད་པ་མིན། རང་ལ་
ཡོད་པའི་གཤིས་ལུགས་བརྗོད་པ་ཡིན་པས། དེ་ལ་མི་དགའ་བ་བྱས་པས་ཅི་ཕན་
དེ་ལ་མི་དགའ་ན། རང་ལ་སྐྱོན་མེད་པ་བྱ་དགོས་པས། ད་ཕྱིན་ཆད་སྐྱོན་གྱིས་མ་
གོས་པ་ཞིག་བྱ་དགོས་སྙམ་དུ། ཞེ་ཐག་པ་ནས་བསམ། སྐྱོན་མི་འདུག་ན། ཁྱོད་
འདྲ་མིན་པ་སངས་རྒྱས་ལ་ཡང་སྐུར་བ་འདེབས་པ་བྱུང་བ་ལ། ཁྱོད་ལ་ལོས་ཡོང་།
སྔོན་གཞན་ལ་སྐུར་བ་བཏབ་པའི་སྡིག་པ་དུས་འདིར་སྨིན་པ་ཡིན་སྡིག་ པའི་
-231-

མཁྱེན་བརྩེའི་འོད་སྣང་ལས། འབའ་ར་བ་རྒྱལ་མཚན་དཔལ་བཟང་གྱི་གསུང༌།
ཕྱགས་ཤིང་ཡིན། གཞན་མ་གྲགས་པའི་སྐབས་སུ་བསྟན་པ་ལྟར་ཤེས་པར་བྱའོ།།
གཉིས་པ་རང་ཐོག་ཏུ་རོ་སྙོམས་པ་ཡང་། མ་གྲགས་པའི་སྐབས་སུ་བཤད་
པ་བཞིན་ཤེས་པར་བྱའོ། །དེ་ཐམས་ཅད་ཉམས་སུ་བླངས་པ་མདོར་བསྡུས་ཧྲིལ་
དྲིལ་ ན། · རྙེད་པ་དང་། · གྲགས་ པ་དང་། བདེ་ བ་དང་། བསྟོད་ པ་ ལ། ཞེན་ པས་
ཁེངས་ པ་ མེད་ པར་ དགོས་ པ་ མེད། དགོས་པ་མེད། དགོས་པ་མེད། ནོར་གྱིས་
ཀྱང་ དགོས་ པ་ མེད། སྙན་ གྲགས་ ཀྱིས་ ཀྱང་ དགོས་ པ་ མེད། གཉེན་གྱིས་ ཀྱང
དགོས་པ་མེད། བདེ་བས་ཀྱང་དགོས་པ་མེད། བསྟོད་རས་ཀྱང་དགོས་པ་མེད།
དེ་ཐམས་ཅད་ཞེན་ ཆགས་སྐྱེ་བའི་རྒྱུ། ཆགས་ན་འཆིང་བའི་རྒྱུ། བཅིངས་ན་དུ་
ཁའི་རྒྱུ་ཡིན་པས་དགོས་པ་མེད། ཅིས་ཀྱང་དགོས་པ་མེད། གང་གིས་ཀྱང་དགོས་
པ་མེད། སྙམ་དུ་བསམ་མོ། །ངག་ཏུ་བརྗོད་དོ། །མ་རྙེད་པ་དང་། མ་གྲགས་པ་
དང་། སྡུག་བསྔལ་དང་། མི་སྙན་པའི་དམད་ར་བྱུང་ན་དགའ་སྟེ། ད་ནང་གི་ ལྟོ་
མེད་ན་ཡང་མེད་དུ་ཆུག །ཁ་ཐོགས་ཚད་འཕྱར་ཁ་གཏོང་ན་ཡང་གཏོང་དུ་ཆུག །
ཕོ་ལོག་གཟེར་ཐུང༌ཐོང༌། ལོ༌ནད་སྟན་འབྱར་ཐོང་། སྐྱིད་པོ་མིན་པ་ཐམས་ཅད་
ཐོང་། གང་ཡོང་བ་ཤོག །ཅི་ཡོང་བ་ཤོག །སྙམས་དུ་བསམ། ངག་ཏུ་བརྗོད་ལ་
སེམས་ ཕྱག་
ཕྱག་ རྒྱ་ ཆེན་ པོ་ ལ་ བཞག །རེ་ དོགས་ མེད་ པར་ བྱའོ། །དེ་ ལྟར་ ཐུན་
བཞིའམ་ཞག་རེ་ལ་རེ་རེ་མ་ཆག་པར་བྱས་པས། འཇིག་རྟེན་གྱི་ཆོས་བརྒྱད་གང་
ལའང་ རོ་ རང་ ཤུགས་ ཀྱིས་ སྙོམས་ཤིང་། རྐྱེན་བྱུང་ཙ་ན་རྐྱེན་ཐོག་ཏུ་རོ་སྙོམས་
དྲན་པའི་དགོས་ པ་ ཡོད། དེ་ཡང་རྐྱེན་མེད་པའི་དུས་ སུ་ རྐྱེན་ གཅིག་བྱུང་ན་ རོ་
སྙོམས་དགོས་སྙམ་དུ་འདུན་པ་ཏུར་རེ་བྱས་ལ། རྐྱེན་བྱུང་ཙ་ན་ཉམས་ལེན་དྲན་
པའི་དགོས་པ་ཡོད་དོ། །དངོས་གཞི་རྐྱེན་བྱུང་ཙ་ན། གོང་དུ་བཤད་ པའི་ཟློག་
- 232 -

ཆོས་བརྒྱད་མགོ་སྙོམས་ཀྱི་གདམས་པ།
་
སྒོམ་གྱིས་རོ་སྙོམས་ཤིང་། རྙེད་པ་དང་། གྲགས་པ་དག །གལ་མེད་དུ་བཞག །
ནོར་ མེད་ ན་ དགའ་ སྟེ་ སྙམ་ དུ་ བསམ། ། ནོར་ མེད་ ན་ དགའ་ སྟེ། ལྟོགས་ སྐོམ་
འཁྱགས་པ་བྱུང་དུས་རོ་སྙོམས་པ་ཡིན། སྡུག་ན་སྡུག་ཏུ་ཆུག །སྔ་མའི་ལས་
བསགས་པ་འཛད་དེ་ཡོང་། སྡུག་པའི་ཐོག་ཏུ་དགེ་སྦྱོར་ཨེ་སླེབ་བལྟ་སྙམ་པས།
སྒོམ་ཐོག་ཏུ་བཞག་གོ །རྗེས་ལ་དགེ་བ་སེམས་ཅན་གྱི་དོན་དུ་བསྔོ་བ་དང་སྨོན་
ལམ་བཏབ་བོ། །སྡུག་བསྔལ་ལ་སོགས་བྱུང་ན་རོ་སྙོམས་པར་བྱས་ལ་འདོད་པ་
དེ་བྱུང་ཨ་པོའི་འདོད་ཐོག་ཡིན། ང་རེ་དགའ་ན་སྙམ་དུ་སེམས་ཕྱག་རྒྱ་ཆེན་པོ་ལ་
བཞག །། །གཞན་ གྱི་ དུ་ ཁ་ རང་ ལ་ བསྡུ་ཞིང་། སྡུག་པོ་ཡོང་མ་ནུས་ན་ཁྱོད་མིན།
སྡུག་འཁུར་མ་ནུས་ན་ང་མིན། སྙིང་རུས་ཞེ་བཅད་ཀྱི་སྐུལ་མ། ལས་ངན་སྡིག་
སྒྲིབ་ཀྱི་ཕྱགས་ཤིང་། དགེ་སྦྱོར་གསལ་འདེབས་ཀྱི་གདམས་ངག །བཟང་འདོད་
མཁར་སྤེ་བཤིག་པའི་ཏོག་ཙེ། བྱུང་བ་གོ་རེ་བཅད་སྙམ་པས་དགའ་བ་བསྒོམས་
ཏེ། རྗེས་ ལ་ བསྔོ་ བ་ སྨོན་ ལམ་ བྱ། ། ད་ རུང་ ཡང་ རྐྱེན་ བྱུང་ ཚད་ ལ་ རོ་ སྙོམ་ མོ།
འཇིག་ རྟེན་ ཆོས་ བརྒྱད་ ལ་ རོ་ སྙོམས་པ། རླབས་པོ་ཆེའི་བློ་སྦྱོང་། བློ་རྒོད་ཀྱི་
ཉམས་ལེན། ཞེན་ལོག་མཐར་འདོན་གྱི་གདམས་ངག །ཆོས་བརྒྱད་རང་གྲོལ་གྱི་
གནད་ཟབ་མོ་འདི། ལྷོ་ཡུལ་སྤ་གྲོའི་སྨན་ལྗོངས། འབྲང་རྒྱས་དགོན་པའི་ནགས་
ཁྲོད་དུ། རྨོངས་པ་བཱ་ར་བ་རྒྱལ་མཚན་དཔལ་བཟང་པོས་སྦྱར་བའོ།།
དགེ་བའི་རྩ་བ་འདི་ལ་བརྟེན་ནས། སེམས་ཅན་ཐམས་ཅད་ཀྱིས་ཚེ་འདི་
བློས་ཐོང་ནས། འཇིག་རྟེན་ཆོས་བརྒྱད་མགོ་སྙོམས་ པར་ གྱུར་ཅིག། །།སྠི།
བཀྲ་ཤིས་བདེ་ལེགས་དཔལ་འབར་དོན་འགྲུབ་ཤོག། །། མང་ག་ལཾ།།
།།
- 233 -